Foto: TASS Vladivostok xalqaro aeroporti 9 iyul kuni KXDRdan parvoz qilgan samolyotlarni qabul qilgani yo‘q. Pxenyandan haftalik reysni amalga oshiruvchi havo layneri bundan mustasno. TASS agentligi xalqaro aeroport axborot xizmatiga asoslangan holda shunday xabar qilmoqda. "KXDRning xabarda aytilgan samolyoti kecha Vladivostok aeroportida bo‘lgani yo‘q. Bu har holda xato. Kecha (9 iyul) Shimoliy Koreya samolyotlaridan Air Koryo aviakompaniyasining R-885 reysi bo‘ldi. U dushanba va payshanba kunlari amalga oshiriladi", - degan matbuot xizmati vakili. Avvalroq, J.Koreyaning Yonhap agentligi KXDR yetakchisi Kim Chen In samolyoti 9 iyul kuni Vladivostok aeroportida kuzatilgani haqida xabar tarqatgan edi. KXDR elchixonasi ham bu xabarni tasdiqlamadi.